Dit is die oortreding van die eerste gebod, omdat jy daarmee jou vertroue in en liefde vir God verloën.
Voordat Jesus gekom het, was dit die taak van die wet om die lig aan te kondig. Met die koms van Christus – so skryf Paulus – het die reddende genade van God aan al die mense verskyn. Ons gehoorsaam die wet om daarmee Jesus in sy genade te aanbid en na te volg.
Jy mag vir jou geen gesnede beeld of enige gelykenis maak van wat bo in die hemel is, of van wat onder die aarde is of van wat in die water onder die aarde is nie. Jy mag jou voor hulle nie neerbuig en nie dien nie, want Ek, die Here jou God, is 'n jaloerse God, wat die misdaad van die vaders besoek aan die kinders, aan die derde en die vierde geslag van die wat My haat. En Ek bewys barmhartigheid aan duisende van die wat My liefhet en My gebooie onderhou.